Muutettu ehdotus: Euroopan parlamentin ja neuvoston päätös yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi (komission EY:n perustamissopimuksen 250 (2) artiklan nojalla esittämä) /* KOM/2002/0413 lopull. - COD 2001/0202 */



Virallinen lehti nro 262 E , 29/10/2002 s. 0489 - 0491



Muutettu ehdotus: EUROOPAN PARLAMENTIN JA NEUVOSTON PÄÄTÖS yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi (komission EY:n perustamissopimuksen 250 (2) artiklan nojalla esittämä) 2001/0202 (COD) Muutettu ehdotus: EUROOPAN PARLAMENTIN JA NEUVOSTON PÄÄTÖS yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi 1. Ehdotuksen tarkoitus Ehdotuksen tarkoituksena on vahvistaa osallistumista ja tutkimustulosten levittämistä koskevat säännöt (EY:n) kuudennen puiteohjelman toteuttamiseksi. Sääntöjen laadinnassa on huolehdittu siitä, että osallistumista ja tulosten levittämistä koskevat säännökset on mukautettu uuden puiteohjelman erityispiirteiden mukaisesti. Niitä on myös yksinkertaistettu ja kevennetty ja tehty ymmärrettävämmiksi. Teollis- ja tekijänoikeussäännöksiä on yksinkertaistettu huomattavasti, jotta voidaan taata hankkeen asianmukainen eteneminen, kun otetaan huomioon, että hankkeessa voi olla runsaasti osallistujia ja että sen toteuttava hankekumppanien ryhmä voi muuttua hankkeen aikana. 2. Asian käsittelyn vaiheet - Komissio vahvisti ehdotuksensa (EY) 9. syyskuuta 2001 [KOM(2001) 500 lopullinen]. - Komissio antoi 10. tammikuuta 2002 muutetun ehdotuksen (EY) [KOM(2001) 822 lopullinen 2001/0202 (COD)]. Tehdyt muutokset olivat seurausta 10. joulukuuta 2001 pidetyssä (kuudennen puiteohjelman toteutusvälineitä käsitelleessä) neuvoston kokouksessa saavutetusta poliittisesta yhteisymmärryksestä. - Euroopan parlamentti teki 3. heinäkuuta 2002 32 tarkistusta. Tätä edelsi epävirallinen kolmen toimielimen välinen yhteydenpito, jonka ansiosta ensimmäinen käsittely voitiin saattaa päätökseen. 3. Komission lausunto Euroopan parlamentin tarkistuksista 3.1 Yleistä Kaikki Euroopan parlamentin tekemät tarkistukset noudattelevat komission ehdotusta ja selventävät sitä tavalla, joka hyödyttää kuudennen puiteohjelman toteutusta. Näin ollen komissio voi hyväksyä ne kaikki. 3.2 Euroopan parlamentin tarkistukset - Ehdotuksen oikeudellinen muoto [nimi]: Parlamentti suosittaa ehdotuksen vahvistamista asetuksen muodossa, koska ehdotusta sovelletaan potentiaalisesti kaikkiin tiedeyhteisön toimijoihin ja koska se näin ollen pätee yleisesti. Komissio voi hyväksyä tämän tarkistuksen. - Osallistujien vähimmäismäärä [5 artikla]: Parlamentti ehdottaa, että osallistuvien tahojen vähimmäismäärä olisi kolme oikeussubjektia, jotka ovat sijoittautuneet kolmeen eri jäsenvaltioon tai assosioituneeseen valtioon, joista vähintään kahden on oltava jäsenvaltioita tai assosioituneita ehdokasvaltioita. Tämä koskisi kaikkia toteutusvälineitä paitsi erityisiä tukitoimia ja tutkijavoimavaroihin ja liikkuvuuteen liittyviä toimia. Komissio katsoo, että tälläinen vähimmäismäärä lujittaisi epäsuorien toimien ylikansallista luonnetta ja edistäisi sitä, että osaamista voidaan koota riittävän suureksi kokonaisuudeksi. - Kolmansien maiden oikeussubjektien osallistuminen [6 artikla]: Parlamentti ehdottaa, että teollistuneiden kolmansien maiden oikeussubjektien osallistumisen ehtona olisivat vastavuoroiset järjestelyt, jotka voidaan toteuttaa tiede- ja teknologia-alan sopimuksen muodossa. Komissio katsoo, että tehdyt muutokset muodostavat kompromissiratkaisun, jossa on otettu asianmukaisesti huomioon parlamentin näihin näkökohtiin kiinnittämä huomio. - Ehdotuspyynnöt [9 artikla]: Parlamentti suosittelee, että ehdotukset olisi voitava arvioida kahdessa vaiheessa, ja ehdottaa lisäksi, että kiinnostuksenilmaisupyynnöt, joita komissio voisi järjestää määritelläkseen ja arvioidakseen tarkasti tavoitteet ja tarpeet tietyllä alalla, eivät saisi rajoittaa komission tämän jälkeen tekemiä päätöksiä. Komissio tukee kaksivaiheiseen arviointiin liittyvää ehdotusta ja kiinnostuksenilmaisupyyntöihin liittyvää selvennystä. - Tutkimustoimien arviointi- ja valintaperusteet [10 artikla]: Parlamentti haluaa lisätä ehdotukseen joitain valinnaisia perusteita, jotka liittyvät esim. naisten asemaan tutkimustoiminnassa, koulutuksen kanssa saataviin synergiaetuihin ja yhteiskunnallisiin vaikutuksiin. Komissio voi hyväksyä lisäperusteet, koska ne eivät ole pakollisia. Lisäksi parlamentti ehdottaa, ettei ehdotuksia arvioida anonyymisti, ellei ehdotuspyynnössä toisin mainita. Parlamentti korostaa tämän sijaan luottamuksellisuutta arviointimenettelyssä. Komissio pitää tehtyjä muutoksia hyväksyttävänä kompromissina, kun otetaan huomioon periaatteet, joihin arviointimenettely nojautuu. - Sopimuksen allekirjoittaminen ja konsortiosopimus [12 artikla]: Sen uuden vaatimuksen lisäksi, että sopimus tulisi voimaan komission ja koordinaattorin allekirjoitettua sen, parlamentti ehdottaa osallistujille velvoitetta tehdä konsortiosopimus, ellei ehdotuspyynnöissä toisin mainita. Lisäksi parlamentti ehdottaa säätämistä niistä pääkohdista, jotka konsortiosopimuksessa on oltava. Komissio katsoo, että tehdyt muutokset ilmentävät sen pyrkimystä joustavuuteen ja yksinkertaisuutteen. - Yhteisvastuu [13 artikla]: Parlamentti ottaa huomioon ne osallistujien yhteisvastuun toteuttamisen periaatteet, jotka komissio kuvasi asiasta neuvostolle antamassaan verbaalinootissa, sillä parlamentti ehdottaa, että osallistujat ovat vastuussa rahoituksen käytöstä hankeosuutensa mukaisessa suhteessa ja enintään saamaansa rahoitusosuuteen asti. Parlamentti on kuitenkin poistanut nimenomaisen viittauksen osallistujien yhteisvastuuseen. Komissio katsoo, että tehdyt muutokset ovat hyödyllinen selvennys yhteisvastuun toteutusta ajatellen. - Tuki [14 artikla]: Parlamentti selventää huippuosaamisen verkostojen osalta yhteisön rahoitusosuuden määrittämistapaa ehdottamalla, että rahoitusosuuden suuruus määräytyy integroimisasteen ja integroitavaksi ehdotettujen tutkijavoimavarojen määrän mukaan ottaen huomioon kyseisen tutkimusalan ja yhteisen toimintaohjelman erityispiirteet. Lisäksi parlamentti haluaa asettaa epäsuoran toimen hallinnollisille menoille enimmäisrajan, joka on 7 % yhteisön rahoitusosuudesta. Komissio katsoo, että nämä muutokset selventävät epäsuorien toimien rahoitussääntöjä. - Teollis- ja tekijänoikeussäännöt [erityisesti 18, 20 ja 21 artikla]: Parlamentti haluaa mainita periaatteen, jonka mukaan komission ja osallistujien oikeuksia ja velvollisuuksia ei voida siirtää, kun komissio toimittaa jäsenvaltioille tai assosioituneille valtioille tarvittavia tietoja epäsuorien toimien tulosaineistosta, joita nämä valtiot voivat pyytää julkista päätöksentekoa varten ja sillä edellytyksellä, että asianomaiset osallistujat eivät vastusta tätä perustellusti. Lisäksi parlamentti haluaa lisätä säännöksiin viittauksen konsortiosopimukseen sekä säätää määräajasta, jonka kuluessa komissio ja osallistujat voivat kieltäytyä hyväksymästä tulosaineiston siirtoa. Parlamentti myös ehdottaa, että osallistujan tulisi voida tutkimusyhteistyötoimissa ja kollektiivisissa tutkimustoimissa (pk-yritykset) julkaista tulokset, joita se ei omista, elleivät komissio ja osallistujat kieltäydy hyväksymästä tätä. Komissio katsoo näiden muutosten olevan sopusoinnussa niiden jousto- ja yksinkertaistamis pyrkimysten kanssa, joihin teollis- ja tekijänoikeussäännöt nojautuvat. 4. Päätelmät Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.